Gwahanol fathau o drychiadau conig:  

1. Parabola  

2. Cylch ac elíps  

3. Hyperbola
Y pedwar math, wedi'u hamlinellu'n ddu o gwmpas y rhannau lliw.
Mewn mathemateg, mae **trychiad conig** (neu **conig** ar ei ben ei hun) yn gromlin a geir drwy groestori arwyneb côn gyda phlân. Y tri math yw: hyperbola, parabola ac elíps. Gellir ystyried y cylch fel math arbennig o'r elíps; mor arbennig, caiff ei ystyried ar ei liwt ei hun, ac weithiau fel y pedwerydd math o drychiad conig. Astudiwyd y maes hwn yn gynnar iawn, gan fathemategwyr Groegaidd, gyrhaeddodd ei anterth tua 200 CC, gydag Apollonius o Berga, a astudiai eu nodweddion.

Mae gan drychiadau (neu weithiau 'doriadau') conig y plân Ewclidaidd amryw o nodweddion. Defnyddiwyd llawer o'r rhain fel sail ar gyfer diffiniad o'r trychiadau conig. Mae un 'eiddo' o'r fath yn diffinio conig nad yw'n gylchol i fod yn set o'r pwyntiau hynny y mae eu pellteroedd i ryw bwynt penodol, a elwir yn "ffocws", a rhyw linell benodol, a elwir yn "cyfeirlin" (*directrix*), mewn cymhareb sefydlog, o'r enw "echreiddiad". Mae'r math o gysig yn cael ei bennu gan werth yr echreiddiad hwn.

* Diagramau geometrig o'r trychiad conig, gan Apollonius o Berga, ac a gyfieithwyd i'r Arabeg yn y 9gDiagramau geometrig o'r trychiad conig, gan Apollonius o Berga, ac a gyfieithwyd i'r Arabeg yn y 9g
* Llyfr gan Ephraim Chambers: Y Tabl o Gonigau, neu'r Cyclopaedia, (Llundain 1728).Llyfr gan Ephraim Chambers: *Y Tabl o Gonigau*, neu'r *Cyclopaedia*, (Llundain 1728).

Mewn geometreg ddadansoddol gellir diffinio'r conig fel cromlin algebraidd plân, 2 radd. Hynny yw, set o bwyntiau lle mae eu cyfesurynnau yn bodloni hafaliad cwadratig mewn dau newidyn. Gellir sgwennu'r hafaliad yma yn y dull metrics, a gellir astudio rhai nodweddion geometraidd fel amodau algebraidd.

Paramedrau'r conig
------------------

Mae nifer o baramedrau yn gysylltiedig â thrychiad conig. Y *prif echelin* yw'r linell sy'n ymuno â ffocws yr elíps neu'r hyperbola, a'r *canol* yn yr achosion hyn yw canolbwynt y linell sy'n ymuno â'r ffocws. Rhoddir, isod mewn tabl, rai o'r nodweddion cyffredin eraill a / neu baramedrau'r conig.

Termau
* Yr echreiddiad llinol (*linear eccentricity*) (*c*) yw'r pellter o'r canol i'r ffocws (neu un o ddau ffocws).
* Y *latus rectum* yw'r cord cyfochrog (paralel) i'r cyfeirlin sy'n pasio drwy'r ffocws (neu un o ddau ffocws). Dynodir ei hyd gan 2*ℓ*.
* Y *semi-latus rectum* (*ℓ*) yw hanner hyd y latus rectum.
* Y paramedr ffocal (*p*) yw'r pellter o'r ffocws (neu un o ddau ffocws) i'r cyfeirlin.

Fel arfer, gydag elíps ac hyperbola mae gan fertigau'r conig gyfesurynnau (−*a*, 0) a (*a*, 0), gyda a yn ddi-negatif.

Yr echelin *semi-major* yw gwerth a.

Yr echelin *semi-minor* yw'r gwerth *b* yn yr hafaliad Cartesaidd safonol yr elíps neu'r hyperbola.

Mae'r canlynol yn gywir:

* {\displaystyle pe=\ell \,}
* {\displaystyle ae=c.\,}

Mae'r paramedrau'n perthyn i'w gilydd, fel y gwelir yn y tabl isod, ble mae safleoedd arferol yn cael ei gymryd yn ganiataol. Ym mhob achos, hefyd, mae *a* a *b* yn bositif.

| trychiad conig | hafaliad | echreiddiad (*e*)(*eccentricity*) | echreiddiad llinol (*c*) | semi-latus rectum (*ℓ*) | paramedr y ffocws (*p*) |
| --- | --- | --- | --- | --- | --- |
| cylch | {\displaystyle x^{2}+y^{2}=a^{2}\,} | {\displaystyle 0\,} | {\displaystyle 0\,} | {\displaystyle a\,} | {\displaystyle \infty } |
| elíps | {\displaystyle {\frac {x^{2}}{a^{2}}}+{\frac {y^{2}}{b^{2}}}=1} | {\displaystyle {\sqrt {1-{\frac {b^{2}}{a^{2}}}}}} | {\displaystyle {\sqrt {a^{2}-b^{2}}}} | {\displaystyle {\frac {b^{2}}{a}}} | {\displaystyle {\frac {b^{2}}{\sqrt {a^{2}-b^{2}}}}} |
| parabola | {\displaystyle y^{2}=4ax\,} | {\displaystyle 1\,} | N/A | {\displaystyle 2a\,} | {\displaystyle 2a\,} |
| hyperbola | {\displaystyle {\frac {x^{2}}{a^{2}}}-{\frac {y^{2}}{b^{2}}}=1} | {\displaystyle {\sqrt {1+{\frac {b^{2}}{a^{2}}}}}} | {\displaystyle {\sqrt {a^{2}+b^{2}}}} | {\displaystyle {\frac {b^{2}}{a}}} | {\displaystyle {\frac {b^{2}}{\sqrt {a^{2}+b^{2}}}}} |

Cyfeiriadau
-----------

1. ↑  Brannan, Esplen & Gray 1999, t. 13
2. ↑  Eves 1963, t. 319
3. ↑  Wilson & Tracey 1925, tt. 111–124